Kalaallit Nunaata avataani ilinniartunut angalanermi sillimmasiissutit nalunaarutigineqartarneri pillugit politikki

Ilinniartut tamarmik, Kalaallit Nunaanni aaqqissuussami ilinniartuusut, Namminersorlutik Oqartussat angalanermi sillimmasiissutaannut ilaapput.

Kalaallit Nunaata avataani ilinniartut ilinniarnerminni eqqortumik ikiorneqarnissaat qulakkeerniarlugu, ilinniartunik nalunaarutiginninnermi una suleriuseq atuuppoq.

Politikki ilinniartunut tamanut atuuppoq, nalunaarutiginninnerilli Kalaallit Nunaata avataani ilinniartunut atuuppoq. Ilinniartunut tamanut Kalaallit Nunaanni aaqqissuussami ilinniartussaatitaanermut tamanna atuuppoq. Ataani allassimasumi Kalaallit Nunaata avataani akuttungitsunik ilinniarfiusunut atuuppoq, nikingassutilli pisinnaapput.

Ilinniartunut 18-it inorlugit ukiulinnut tunngatillugu efterskolemi ilinniartut 14-iniit 18-it tikillugit ukiullit pineqartarput, Inuusuttut 16-18 akornanni ukiullit nunani allani paarlaasseqatigiilluni atuarnerini suleqatigiiffiillu Ilinniartitaanermut, Kultureqarnermut, Timersornermut Ilageeqarnermullu Naalakersuisoqarfimmit akuerineqarnikut, uani inuusuttut 16-18 akornanni ukiullit AFS-i aqqutigalugu paarlaasseqatigiilluni atuarnerit eqqaaneqarsinnaapput, ilinniartut pingasut ukiut tamaasa United World Collegemut isertartut, aamma kalaallit atuartut Nordisk Gymansieklassemut atassuteqartut.

Ingerlariaqqiffiusuni, inuussutissarsiutinut ilinniarfinni ilinniarnertuunngorniarfimmilu ilinniartut ilinniartuupput.

Sillimmasiinerup ilinniarnerminni ilinniarnermi angalanerit aammalu paarlaasseqatigiilluni tikeraarnerit matussusertarpaat.

Ilinniartitaanermut, Kultureqarnermut, Timersornermut Ilageeqarnermullu Naalakkersuisoqarfiup ilinniartut angalanermut sillimmasiinermut ilaasut allattorsimaffii suliarinissai nutaternissaalu akisussaaffigaa. Ilinniartunut nalunaarsuisarnerit Ilinniagaqarnersiuteqartitsivimmit aamma Ilinniartitaanermut Aqutsisoqarfimmit ingerlanneqartarput. Ukiup affaani ilinniartut pillugit, Kalaallit Nunaanni ilinniarfiit ataasiakkaat aamma Kalaallit Illui ilinniartut allattorsimaffimmik ingerlatitsitseqqiisarput.

Allattorsimaffik qaammatip aallartinnerani nutarsarneqartuaannassaaq Euiropæiskimullu nassiunneqarluni [https://www.europaeiske.dk/privat/formular/dk--kontakt-firmasupport/](https://url12.mailanyone.net/scanner?m=1rmCA2-0007pO-3v&d=4%7Cmail%2F90%2F1710765000%2F1rmCA2-0007pO-3v%7Cin12h%7C57e1b682%7C15246422%7C12695312%7C65F8344EBFAD6AE1D75852F9FEAFAEA6&o=%2Fphtw%3A%2Fwtsauw.iopeerp.skik%2Fredm%2Fvalorutfkdarn--o%2Fkrttaafimk-%2Ftroppus&s=fmB4oIsi3TyLu0ZnsgL0rPzhrkg) Namminersorlutik Oqartussallu sillimmasiisarfianut uunga mailimut nassiunneqassalluni: Sillimmat@nanoq.gl. Nalunaarutiginninnermi Namminersorlutik Oqartussat CVR-normuat nalunaarutigineqassaaq: 19785289 aamma sillimmasiinermut Police normu: 50067523.

Allattorsimaffiit Europæiske-mi toqqorsimasuutigineqarnerat GDPR-Europami ilisimasat illersorneqarnerat malillugu illersorneqarput. Ineqarnermut, Attaveqaasersuutinut Isorliunerusunullu Naalakkersuisoqarfiup allattorsimaffiit tamaasa F2-kkut toqqortaatigisarpai, tassanilu sillimaniarneq pissutigalugu isersinnaasut sillimmasiisuusunut killeqartillugit.